**การวิเคราะห์รูปแบบของอัตถภาคที่ปรากฏในบทคัดย่อ**

**ที่เผยแพร่ในการประชุมระดับชาติและวารสารวิชาการระดับนานาชาติ\***

รฐนนท์ บุพลับ1**,** อังค์วรา เหลืองนภา2

1สาขาวิชาภาษาอังกฤษธุรกิจ คณะมนุษยศาสตร์และสังคมศาสตร์ มหาวิทยาลัยราชภัฏสวนสุนันทา,

โทรศัพท์ 0881633535, e-mail: ratanonbuplab@gmail.com

2สาขาวิชาภาษาอังกฤษธุรกิจ คณะมนุษยศาสตร์และสังคมศาสตร์ มหาวิทยาลัยราชภัฏสวนสุนันทา,

โทรศัพท์ 0951142654, e-mail: angvarrah.li@ssru.ac.th

บทคัดย่อ

การวิจัยนี้วิเคราะห์อัตถภาค (move analysis) เพื่อศึกษาหารูปแบบของอัตถภาค (Pattern of moves) ในบทคัดย่อ โดยได้ทำการรวบรวมบทคัดย่อจำนวนทั้งหมด 50 บทความ 25 บทคัดย่อแรกรวบรวมจากการประชุมวิชาการบทความทางด้านมนุษย์ศาสตร์ของการประชุมวิชาการและการนำเสนอผลงานระดับชาติของนักศึกษา ด้านมนุษย์ศาสตาร์และสังคมศาสตร์ ครั้งที่ 2 ณ มหาวิทยาลัยราชภัฏสวนสุนันทา และอีก 25 บทคัดย่อ รวบรวมจากวารสาร PASAA ของสถาบันภาษาจุฬาลงกรณ์มหาวิทยาลัย จำนวนทั้งหมด 13 ฉบับ ระหว่างปี ค.ศ. 2012 – 2019 โดยทำการสุ่มคัดเลือกคัดเลือก (sampling) ผู้วิจัยใช้โปรแกรม AntMover – A Text Structure Analyzer (Anthony L, 2003) ในการวิเคราะห์อัตถภาค โดยผู้วิจัยได้ทำการวิเคราะห์ใน 3 แง่มุม คือ การปรากฏของอัตถภาค (Move occurrence) การเรียงลำดับของอัตถภาค (The sequence of moves) และ รูปแบบของอัตถภาค (the Patterns of moves) ผลการวิจัยชี้ให้เห็นว่า รูปแบบของอัตถภาคเริ่มต้น (Beginning patterns of moves) ที่เผยแพร่ในการประชุมระดับชาติมักเริ่มด้วย Making topic generalizations และตามด้วย Announcing principal finding ซึ่งต่างจากบทคัดย่อที่เผยแพร่ในวารสารระดับนานาชาติ เริ่มด้วย Announcing present research ตามด้วย Announcing principal finding และในส่วนของอัตถภาคจบ (Ending patterns of moves) บทคัดย่อทั้ง 2 กลุ่มให้ความสำคัญกับการกล่าวถึงผลการศึกษาหลักเป็นลำดับสุดท้ายของบทคัดย่อเสมอ ผลที่ได้จากการศึกษาในครั้งนี้เป็นประโยชน์แก่ผู้ที่สนใจที่จะเขียนบทคัดย่อในงานวิจัย เพื่อความเข้าใจ อีกทั้งยังแสดงให้เห็นถึงแง่ของความแตกต่างทางด้านการเขียน

คำสำคัญ : อัตถภาค, การวิเคราะห์อัตถภาค, บทคัดย่อ, Ant-Mover

\* บทความนี้เป็นส่วนหนึ่งของงานวิจัยในรายวิชาสัมมนาเพื่อการวิจัยทางภาษาอังกฤษธุรกิจ (ENL4910)

ของนักศึกษาชั้นปีที่ 4 สาขาวิชาภาษาอังกฤษธุรกิจ มหาวิทยาลัยราชภัฏสวนสุนันทา ประจำปีการศึกษา 2562

**The Analysis in Pattern of Moves Occurred in Abstracts Published**

**In National Conference and International Journal\***

Ratanon Buplab1, Angvarrah Lieungnapar2

1Business English Humanities and Social sciences Suan Sunandha Rajabhat University, Tel. 0881633535, e-mail: ratanonbuplab@gmail.com

2 Business English Humanities and Social sciences Suan Sunandha Rajabhat University, Tel. 0951142654, e-mail: angvarrah.li@ssru.ac.th

Abstract

This study analyses the patterns of moves of abstracts published in national conference and international journal. The data in this study consists of 50 abstracts. 25 abstracts published in national conference retrieved from the 2nd Nation academic conference: Humanities and social science learning (NACHSL). The other 25 abstracts published in international journal were retrieved from 13 volumes of PASAA journal published between 2012-2019 by Chulalongkorn university language institute (CUIL). AntMover – A Text Structure Analyzer (Anthony L, 2003) is used as a main tool for the analysis. Abstracts are examined in 3 aspects of moves: Move occurrence, the sequences of moves and the patterns of moves. The results show that the beginning patterns of moves published in national conference seem to start with the move “making topic generalizations”, followed by the move “announcing principal finding”. In contrast, the beginning patterns of moves published in international journal tend to start with the move “announcing present research”, followed by the move “announcing principal finding”. The Ending patterns of moves written by both undergraduate students and postgraduate researchers are quite similar by starting with the move “announcing principal finding”. The result from the study can be beneficial to people who are interested in writing research abstracts and eager to learn the differences between research abstracts of national conference and international journal.

Keywords: moves, move analysis, research article, AntMover

บทนำ

 ถึงแม้บทคัดย่อเป็นการสรุปอย่างสั้น ๆของงานวิจัยทั้งหมด แต่ถ้าเขียนบทคัดย่อได้ดี ก็จะทำให้ผู้อ่านสนใจที่จะศึกษางานวิจัยนั้นมากขึ้น จึงอาจกล่าวได้ว่าบทคัดย่อเปรียบเสมือนตัวแทนของงานวิจัยที่กล่าวถึงข้อมูลโดยสรุปของงานวิจัย โดยส่วนมากแล้ว บทคัดย่อทางด้านมนุษย์ศาสตร์หรือบทคัดย่อทางด้านวิทยาศาสตร์มักประกอบไปด้วย ขอบเขตของการวิจัย จุดประสงค์ของการวิจัย และผลของการวิจัย แต่อย่างไรก็ตาม การเขียนบทคัดย่อนั้นจะมีความแตกต่างกันไปโดยขึ้นอยู่กับสาขาวิชาของรายงานการวิจัยนั้น ๆ

 บทคัดย่อ (abstract) คือหน้าต่างที่สะท้อนไปยังงานวิจัยให้ผู้อ่านเกิดความสนใจในงานวิจัย บทคัดย่อ (abstract) ถูกเขียนออกมาด้วยจุดประสงค์ที่แตกต่างกัน ทำให้สื่อสารออกไปยังผู้อ่านด้วยความหมายที่แตกต่างกัน สิ่งที่น่าสนใจคือในแต่ละประโยคหรือย่อหน้าในบทคัดย่อนั้นมีรูปแบบของความหมายซ่อนอยู่ภายในตัวของมันเอง เพื่อทำหน้าที่จูงใจหรือทำการอธิบายไปยังผู้อ่าน โดยรูปแบบเหล่านั้นจะมีการจัดเรียงลำดับที่แตกต่างกันออกไปเพื่อที่จะสื่อสารไปยังผู้อ่าน ตามความประสงค์ของผู้เขียน เพื่อให้การเขียนบทคัดย่อมีประสิทธิภาพและสื่อสารออกไปยังผู้อ่านตามความประสงค์ของผู้เขียน ผู้เขียนจึงควรที่จะศึกษารูปของความหมาย ลักษณะการใช้ภาษา รวมไปถึงการเรียงลำดับของรูปแบบข้อความในการเขียนบทคัดย่อ โดยทั่วไปแล้ว บทคัดย่อทางด้านมนุษยศาสตร์หรือสังคมศาสตร์นั้นไม่ค่อยมีโครงสร้าง กล่าวคือ บทคัดย่อไม่ได้ถูกแบ่งออกอย่างเจาะจง อย่างเช่น การเกริ่นนำ วิธีการ หรือ ผลของการวิจัย (Editage Insights, 2017) แต่ในส่วนของบทคัดย่อทางด้านวิทยาศาสตร์มักประกอบไปด้วยข้อมูลที่เจาะจงและตรงประเด็น โดยส่วนมาก ในบทคัดย่อทางด้านวิทยาศาสตร์มักเริ่มต้นด้วย ความเป็นมา ตามด้วย วิธีการ ผล และข้อสรุป (Joe Ricker, 2019)

 ในปัจจุบันมีงานวิจัยเผยแพร่กันอย่างกว้างขวาง บ้างประกอบไปด้วยข้อมูลและเนื้อหาจำนวนหลายหน้า ดังนั้น จึงเป็นไปไม่ได้เลยที่ผู้อ่านจะสามารถอ่านบทความวิจัยทั้งหมดและเข้าใจถึงเนื้อหาที่บทความต้องการจะสื่อได้ในเวลาอันสั้น เพื่อที่จะให้ผู้อ่านสนใจที่จะอ่านบทความวิจัยได้นั้น บทคัดย่อมักเป็นสิ่งแรก ๆ ที่ผู้อ่านสนใจที่จะอ่านรองจากชื่อของงานวิจัย การที่จะดึงความสนใจจากผู้อ่านได้ บทคัดย่อควรใช้ข้อความที่สั้นกระชับ มีความชัดเจน และมีความถูกต้อง ด้วยเหตุนั้นเอง บทคัดย่อจึงมีลักษณะหรือรูปแบบของการเรียงลำดับข้อมูลที่แสดงถึงจุดมุ่งหมายที่ต้องการสื่อสารในแต่ละย่อหน้าที่แตกต่างกันตามจุดประสงค์ของผู้เขียน

**การทบทวนวรรณกรรม**

 แนวคิดในการวิเคราะห์สัมพันธสาร (discourse analysis) John Swales (1990) เป็นผู้ริเริ่มแนวคิดนี้โดยศึกษาถึงการจัดเรียงตัวของข้อความและประเภทของบทความ ซึ่งลักษณะของประเภทที่ปรากฏอย่างแตกต่างกันนั้นนำมาซึ่งเจตนาเพื่อการสื่อสาร ดังที่กล่าวมาแล้วนั้น การศึกษาดังกล่าวนี้ถูกเรียกว่า การศึกษา อัตถภาควิเคราะห์ (move analysis)

 อัตถภาค (move) บอกให้เห็นถึงจุดประสงค์ในการสื่อสารของประโยคหรือย่อหน้าในบทความ (Swales, 1990) ต่อจากนั้น นักภาษาศาสตร์ได้ทำการศึกษาที่เกี่ยวข้องกับการวิเคราะห์อัตถภาค (move analysis) ในภาคสาขาวิชาต่าง ๆ เช่น Genre analysis (Anthony L, 2000) อีกทั้ง Anthony L ยังได้พัฒนาโปรแกรมที่ใช้ในการวิเคราะห์อัตถภาค (move analysis) ขึ้นในปี 2003 โดยโปรแกรมที่เขาได้พัฒนาขึ้นมีชื่อว่า AntMover – A Text Structure Analyzer

จากการทบทวนวรรณกรรมนักวิจัยยังได้ศึกษารูปแบบของอัตถภาคของบทคัดย่อในสาขาวิชาต่าง ๆ เช่น Phaisarn Yamwong ศึกษาบทคัดย่อในสาขาวิชาจิตวิทยา และ Chaniphon P. & Songsri S. (2017) ศึกษาบทคัดย่อในสาขาวิชาสัตว์ทดลอง ผลการศึกษาอัตถภาคของทั้งสองสาขาวิชามีความแตกต่างกันออกไป ดังตารางที่ 1

**ตารางที่ 1** รูปแบบของอัตถภาคของบทคัดย่อ Phaisarn และ Chaniphon P. & Songsri S. (2017)

|  |  |  |
| --- | --- | --- |
| อัตถภาค(moves) | Phaisarn Yamwong | Chaniphon P. & Songsri S. (2017) |
| 1 | อัตถภาคส่วนนำ | อัตถภาคแสดงถึงข้อมูลภูมิหลัง |
| 2 | อัตถภาคจุดมุ่งหมาย | อัตถภาควัตถุประสงค์ |
| 3 | อัตถภาควิธีการ | อัตถภาคการออกแบบการวิจัย |
| 4 | อัตถภาคผลผลิต | อัตถภาคบริบท |
| 5 | อัตถภาคข้อสรุป | อัตถภาคตัวอย่าง |
| 6 |  | อัตถภาคการทดลอง |
| 7 |  | อัตถภาค การวัดผล |
| 8 |  | อัตถภาคผลการวิจัย |
| 9 |  | อัตถภาคข้อสรุปผลการวิจัย |

 ในการวิเคราะห์ครั้งนี้ เพื่อค้นหาความแตกต่างและรูปแบบของอัตถภาค ผู้วิจัยได้ทำการเปรียบเทียบระหว่างบทคัดย่องานวิจัยจากบทความการประชุมวิชาการ มรภ. สวนสุนันทา และ บทคัดย่อจากสภาบันภาษาจุฬาลงกรณ์มหาวิทยาลัย เพื่อเสริมสร้างความเข้าใจในความสำคัญของบทคัดย่อ โดยมีวัตถุประสงค์ดังต่อไปนี้

**วัตถุประสงค์**

 เพื่อศึกษาการปรากฏของอัตถภาค (Move occurrence) การเรียงลำดับของอัตถภาค (The sequence of moves) และรูปแบบของอัตถภาค (the Patterns of moves) ของบทคัดย่อที่เผยแพร่ในการประชุมระดับชาติและวารสารวิชาการระดับนานาชาติ

**วิธีการดำเนินการวิจัย**

 วิธีการดำเนินการวิจัยในครั้งการศึกษาครั้งนี้ประกอบด้วย การรวบรวมข้อมูล และ การวิเคราะห์ข้อมูล ซึ่งมีรายละเอียดดังต่อไปนี้

**การรวบรวมข้อมูล**

 การวิจัยในครั้งนี้ใช้การรวบรวมบทคัดย่อจำนวนทั้งหมด 50 บทคัดย่อ โดยแบ่งออกเป็น 25 บทคัดย่อ ที่รวบรวมจากบทความทางด้านมนุษย์ศาสตร์ของการประชุมวิชาการและการนำเสนอผลงานระดับชาติ ด้านมนุษย์ศาสตาร์และสังคมศาสตร์ ครั้งที่ 2 ณ มหาวิทยาลัยราชภัฏสวนสุนันทา และอีก 25 บทคัดย่อ ที่รวบรวมจากบทความทางด้านภาษาอังกฤษ ของสถาบันภาษาจุฬาลงกรณ์มหาวิทยาลัย จำนวนทั้งหมด 13 ฉบับ ระหว่างปี ค.ศ. 2012 – 2019 โดยทำการสุ่มคัดเลือกคัดเลือก (sampling) จากบทความทั้งหมด คลังข้อมูลภาษาที่ทำการศึกษาในครั้งนี้มีจำนวนคำทั้งหมด 9,289 คำ ดังรายละเอียดของคลังข้อมูลภาษาในตารางที่ 2

**ตารางที่ 2** รายละเอียดคลังข้อมูลภาษา

|  |  |  |
| --- | --- | --- |
|  | การประชุมวิชาการมรภ.สวนสุนันทา | สภาบันภาษาจุฬาลงกรณ์มหาวิทยาลัย |
| จำนวนคำ | 4,590 | 4,699 |
| รวม  |  9,289 |

**การวิเคราะห์ข้อมูล**

**เครื่องมือ**

 **1** โปรแกรม Pages ใช้ในการจัดเรียงบทคัดย่อที่ทำการรวบรวมมาจากการประชุมวิชาการ มหาวิทยาลัยราชภัฏสวนสุนันทา และ สถาบันภาษาจุฬาลงกรณ์มหาวิทยาลัย และ เพื่อแปลงไฟล์ให้เป็นไฟล์นาสกุล .txt รวมถึง ใช้เพื่อนับจำนวนคำทั้งหมดของบทคัดย่อ

 **2** โปรแกรม AntMover A Text Structure Analyzer คือเครื่องมือที่ถูกพัฒนาขึ้นเพื่อนำไปประยุกต์ใช้กับการวิเคราะห์โครงสร้างของบทความในทุก ๆประเภทของบทความ (Anthony L, 2003) ในการศึกษานี้ใช้ในการวิเคราะห์บทคัดย่อโดยทำการวิเคราะห์ทีละบทคัดย่อ จำนวนทั้งหมด 50 บทคัดย่อ ดัง

ตัวอย่างที่ 1

**ตัวอย่างที่** 1 หน้าต่างการแสดงผลของโปรแกรม



 หน้าต่างการแสดงผลของโปรแกรมแสดงให้เห็นถึง ทางด้ายซ้ายของหน้าต่างที่บอกถึงบทความที่นำมาวิเคราะห์ และทางส่วนด้านขวาของหน้าต่าง แสดงถึงบทคัดย่อที่ถูกวิเคราะห์และทำการแบ่งประเภทของอัตถภาค โดยใช้ฟังก์ชั่น move ในแถบตัวเลือกฟังก์ชั่นด้านล่าง

 **3** โปรแกรม Microsoft Excel ใช้ในการรวบรวมผลการวิเคราะห์ที่ได้จากการวิเคราะห์ผลผ่านโปรแกรม AntMover A Text Structure Analyzer

**คำอธิบายของอัตถภาค (Explanation of move)**

**ตารางที่ 3** คำอธิบายและตัวอย่างของอัตถภาค

|  |  |  |
| --- | --- | --- |
| อัตถภาค | คำอธิบาย | ตัวอย่างอัตถภาค |
| Claiming Centrality | ผู้เขียนกล่าวถึงสถานการณ์โดยรวมที่เกี่ยวข้องกับงานวิจัย | Beliefs about language learning are considered key for success in language learning. (Sirawit Apairach & Jutarat Vibulphol, 2015) |
|  Making topic generalizations | ผู้เขียนกล่าวถึง การกล่าวไปสู่หัวข้อวิจัย | These beliefs can be shaped by contextual factors (Sirawit Apairach & Jutarat Vibulphol, 2015) |
| Indicating a gap | ผู้เขียนกล่าวแสดงให้เห็นถึงงานวิจัยที่เกี่ยวข้องว่างานวิจัยนั้นยังไม่ได้ทำการศึกษาในเรื่องใด | However, it is often the learners ' mixed language proficiency which causes major problems in the classroom.(Nuangpolmak A, 2012) |
|  Announcing present research | เป็นการนำเสนองานวิจัยโดยการกล่าวถึงวัตถุประสงค์ และกระบวนการของงานวิจัย | The study employed a corpus - based analysis by focusing on keywords of affect with the statistical criteria and analyzing the context those keywords occurred in…(Wasana Phasomyard,Pattamawan Jimarkon,Sonthida Keyuravong. 2013) |
|  Announcing principal finding | ผู้เขียนกล่าวแสดงให้ทราบเกี่ยวกับผลการศึกษาหลัก ๆ ที่ได้ทำการศึกษามา | A higher number of English program students showed beliefs that are supportive of autonomous learning such as seeing theimportance of practicing in various means…(Sirawit Apairach & Jutarat Vibulphol, 2015) |
| Evaluation of research | การประเมิณผลการวิจัยและให้ข้อเสนอแนะ | In sum, this study not only sets a practical model for analyzing extensive data quantitatively, but also can provide more insightful results combined with awareness…(Phasomyard W, Jimarkon P,Keyuravong S. 2013) |

**การวิเคราะห์**

 หลังจากที่ได้ทำการรวบรวมบทคัดย่อจำนวนทั้งหมด 50 บทคัดย่อแล้วนั้น ผู้วิจัยได้นำบทคัดย่อทีละบทความไปประมวลผลในโปรแกรมวิเคราะห์โครงสร้างบทความ (AntMover – A Text Structure Analyzer) ในการวิเคราะห์อัตถภาคนั้นสามารถทำการวิเคราะห์ได้ทั้ง 2 แบบ คือผู้วิจัยทำการวิเคราะห์ด้วยตัวของผู้วิจัยเอง และผู้วิจัยทำการวิเคราะห์ผ่านโปรแกรมดังกล่าว ทั้งนี้การใช้การวิเคราะห์ผ่านโปรแกรมนั้นเพื่อความแม่นยำของการวิเคราะห์ เมื่อโปรแกรมแสดงผล ผู้วิจัยได้ทำการคัดลอกผลลัพธ์ที่ได้นั้นไปเก็บรวบรวมไว้ก่อน ผลการวิเคราะห์ผ่านโปรแกรมวิเคราะห์โครงสร้างบทความ (AntMover – A Text Structure Analyzer)

**การปรากฏของอัตถภาค (Move occurrence)**

 เมื่อได้รวบรวมผลการวิเคราะห์ครบทั้ง 50 บทคัดย่อแล้ว ผู้วิจัยนำผลการวิเคราะห์ที่ได้เข้าไปจัดระเบียบและบันทึกผลผ่านโปรแกรม Microsoft Excel โดยผลการวิเคราะห์แสดงให้เห็นถึงอัตถภาคที่ปรากฏใน 25 บทคัดย่อแรก จากบทความการประชุมวิชาการ มรภ. สวนสุนันทา ดังตารางที่ 4

**ตารางที่ 4** การเปรียบเทียบอัตถภาคที่ปรากฏในบทคัดย่อระหว่างบทความการประชุมวิชาการและวารสารวิชาการ

|  |  |  |
| --- | --- | --- |
| อัตถภาค | บทความการประชุมวิชาการ | วารสารวิชาการ |
| ความถี่ | ร้อยละ | ความถี่ | ร้อยละ |
| Claiming Centrality | 1 | 0.76 | 2 | 1.89 |
| Making topic generalizations | 23 | 17.56 | 13 | 12.26 |
| Indicating a gap | 0 | 0 | 2 | 1.89 |
| Announcing present research | 20 | 15.27 | 21 | 19.81 |
| Announcing principal finding | 55 | 41.98 | 44 | 41.51 |
| Evaluation of research | 32 | 24.43 | `24 | 22.64 |

จากตารางแสดงให้เห็นว่า อัตถภาคที่ควรมีมากที่สุดในบทคัดย่อของทั้งบทคัดย่อจากการประชุมวิชาการ และ บทคัดย่อจากวารสารวิชาการ คือ Announcing principal finding โดยอัตถภาคที่มีปรากฏในจำนวนที่ใกล้เคียงกันคือ Making topic generalizations, Announcing present research, Evaluation of research นอกจากนั้นยังแสดงให้เห็นว่า อัตถภาคที่มักไม่พบในบทคัดย่อคือ Claiming Centrality และ Indicating a gap ซึ่งอัตถภาค Indicating a gap นั้นไม่มีการกล่าวถึงเลยในบทคัดย่อที่มาจากการประชุมวิชาการ

**การเรียงลำดับของอัตถภาค (The sequence of moves)**

 หลังจากที่ทราบถึงอัตถภาคที่มีปรากฏในบทคัดย่อจำนวนทั้งสิ้น 50 บทคัดย่อแล้วนั้น ในส่วนนี้ได้ทำการตรวจสอบถึงการเรียงลำดับของอัตถภาคของบทคัดย่อจากบทความการประชุมวิชาการ มรภ. สวนสุนันทา และบทคัดย่อสภาบันภาษาจุฬาลงกรณ์มหาวิทยาลัย โดยผู้วิจัยได้ทำการแทนคำจำกัดความของอัตถภาค (Definitions of move) ออกเป็นดังนี้

Claiming Centrality แทนเป็น C

Making topic generalizations แทนเป็น M

Indicating a gap แทนเป็น I

Announcing present research แทนเป็น R

Announcing principal finding แทนเป็น F

Evaluation of research แทนเป็น E

 โดยผลการวิเคราะห์การเรียงลำดับของอัตถภาคของ 25 บทคัดย่อแรกจากบทความการประชุมวิชาการ มรภ. สวนสุนันทา และ บทคัดย่อจากสภาบันภาษาจุฬาลงกรณ์มหาวิทยาลัย อยู่ในลำดับถัดไป

**รูปแบบของอัตถภาค (Patterns of moves)**

หลังจากที่ได้ทำการวิเคราะห์การเรียงตัวของอัตถภาคแล้วนั้น ในส่วนนี้จะนำข้อมูลที่ได้มาแสดงให้เห็นถึงรูปแบบของอัตถภาคที่ปรากฏในบทคัดย่อ ผู้วิจัยได้ทำการเปรียบเทียบรูปแบบของอัตถภาค ดังตารางที่ 5 และ ตารางที่ 6

**ตารางที่ 5** รูปแบบของอัตถภาค ของบทคัดย่อจากการประชุมวิชาการ มรภ. สวนสุนันทา

|  |  |  |
| --- | --- | --- |
| รูปแบบ | รูปแบบของอัตถภาคเริ่มต้น(Beginning patterns of moves) | จำนวน |
| 1 | M F  | 9 |
| 2 | R M | 5 |
| 3 | R F | 4 |

|  |  |  |
| --- | --- | --- |
| รูปแบบ | รูปแบบของอัตถภาคจบ(Ending patterns of moves) | จำนวน |
| 1 | F E | 7 |
| 2 | E F | 7 |

จากตารางที่ 5 แสดงให้เห็นว่ารูปแบบของอัตถภาคเริ่มต้น (Beginning patterns of moves) ในบทคัดย่อจากการประชุมวิชาการ มรภ. สวนสุนันทา มีรูปแบบของอัตถภาคเริ่มต้นที่มักถูกใช้ในการเริ่มบทคัดย่อมากที่สุดคือ Making topic generalizations และตามด้วย Announcing principal finding ซึ่งรูปแบบของอัตถภาคที่ยังถูกใช้ในการเริ่มบทคัดย่อรองลงมาคือ Announcing present research ตามด้วย Making topic generalizations และสุดท้าย คือ Announcing present research ตามด้วย Announcing principal finding และในส่วนของอัตถภาคจบ (Ending patterns of moves) นั้นปรากฏว่าทั้งสองรูปแบบนั้นมักถูกใช้ในส่วนนี้เท่า ๆกัน ซึ่งได้แก่ Announcing principal finding ตามด้วย Evaluation of research และ Evaluation of research ตามด้วย Announcing principal finding

**ตารางที่ 6** รูปแบบของอัตถภาค ของบทคัดย่อจากสภาบันภาษาจุฬาลงกรณ์มหาวิทยาลัย

|  |  |  |
| --- | --- | --- |
| รูปแบบ | รูปแบบของอัตถภาคเริ่มต้น(Beginning patterns of moves) | ร้อยละ |
| 1 | R F | 8 |
| 2 | M F | 6 |
| 3 | R M | 1 |
| 4 | C F | 1 |

|  |  |  |
| --- | --- | --- |
| รูปแบบ | รูปแบบของอัตถภาคจบ(Ending patterns of moves) | จำนวน |
| 1 | F E | 8 |
| 2 | E F | 6 |

ตารางที่ 6 แสดงให้เห็นว่ารูปแบบของอัตถภาคเริ่มต้น (Beginning patterns of moves) ในบทคัดย่อจากสภาบันภาษาจุฬาลงกรณ์มหาวิทยาลัย มีรูปแบบที่ใช้ในการเริ่มบทคัดย่อมากที่สุดนั้นคือ Announcing present research ตามด้วย Announcing principal finding และรูปแบบที่ถูกใช้รองลงมาคือ Making topic generalizations ตามด้วย Announcing principal finding และยังมีรูปแบบอื่น ๆที่ถูกใช้แต่ในจำนวนที่น้อยคือ Announcing present research ตามด้วย Making topic generalizations และ Claiming Centrality ตามด้วย Announcing principal finding ในส่วนของอัตถภาคจบ (Ending patterns of moves) รูปแบบที่ถูกใช้มากที่สุดคือ Announcing principal finding ตามด้วย Evaluation of research และรองลงมาคือ Evaluation of research ตามด้วย Announcing principal finding

**อภิปรายผลการวิจัย**

 จากผลการศึกษา การเรียงลำดับของอัตถภาคที่เกิดเป็นรูปแบบของอัตถภาค นั้นมีรูปแบบของอัตถภาคเริ่มต้น (Beginning patterns of moves) ปรากฏขึ้นทั้งหมด 4 รูปแบบ ได้แก่ Making topic generalizations และตามด้วย Announcing principal finding (M-F), Announcing present research ตามด้วย Announcing principal finding (R-F), Announcing present research ตามด้วย Making topic generalizations (R-M) และ Claiming Centrality ตามด้วย Announcing principal finding (C-F). โดยมีรูปแบบที่ถูกใช้ซ้ำกันอยู่ 3 รูปแบบคือ Making topic generalizations และตามด้วย Announcing principal finding (M-F), Announcing present research ตามด้วย Making topic generalizations

(R-M) และ Announcing present research ตามด้วย Announcing principal finding (R-F) โดยบทคัดย่อจากการประชุมวิชาการ มรภ. สวนสุนันทา นั้นมักเริ่มด้วย Making topic generalizations และตามด้วย Announcing principal finding (M-F) ส่วนบทคัดย่อจากวารสารวิชาการ สภาบันภาษาจุฬาลงกรณ์มหาวิทยาลัย นั้นมักเริ่มด้วย Announcing present research ตามด้วย Announcing principal finding (R-F)

ในส่วนของ รูปแบบของอัตถภาคจบ (Ending patterns of moves) นั้นพบว่ามีรูปแบบที่ปรากฏขึ้น 2 รูปแบบ คือ Announcing principal finding ตามด้วย Evaluation of research (F-E) และ Evaluation of research ตามด้วย Announcing principal finding (E-F) โดยทั้ง 2 รูปแบบนี้ถูกใช้ซ้ำกันทั้งในบทคัดย่อจากการประชุมวิชาการ มรภ. สวนสุนันทา และ บทคัดย่อจากวารสารวิชาการ สภาบันภาษาจุฬาลงกรณ์มหาวิทยาลัย

**สรุปผลการวิจัย**

 จากการศึกษาในครั้งนี้พบว่า รูปแบบของอัตถภาคในบทคัดย่อนั้นมีความแตกต่างกันอยู่น้อย ในส่วนของรูปแบบของอัตถภาคเริ่มต้น (Beginning patterns of moves) ที่มีปรากฏ 4 รูปแบบ และซ้ำกันอยู่ถึง 3 รูปแบบ แต่อย่างไรก็ตามการวางลำดับของรูปแบบของอัตถภาคในบทคัดย่อนั้นมีความแตกต่างกันอย่างเห็นได้ชัด กล่าวคือบทคัดย่อจากการประชุมวิชาการอาจต้องการสื่อสารให้เข้าใจง่าย แต่บทคัดย่อจากวารสารวิชาการอาจต้องการสื่อสารไปยังผู้อ่านที่เจาะจง และ ส่วนของ รูปแบบของอัตถภาคจบ (Ending patterns of moves) ที่มีปรากฏ 2 รูปแบบ และซ้ำกันทั้ง 2 รูปแบบ สามารถกล่าวได้ว่า ไม่ว่าบทคัดย่อนั้นจะถูกเริ่มต้นด้วยรูปแบบของอัตถภาครูปแบบใด และ มีการจัดเรียงรูปแบบของอัตถภาคในบทคัดย่อแตกต่างกันอย่างไร สุดท้ายแล้ว มักให้ความสำคัญกับ Announcing principal finding และ Evaluation of research

**ข้อเสนอแนะในการศึกษาครั้งต่อไป**

ในการวิเคราะห์อัตถภาคด้วยโปรแกรม AntMover นั้นช่วยให้การวิเคราะห์ในปริมาณมากนั้นง่ายขึ้นกว่าการวิเคราะห์ด้วยคน แต่อย่างไรก็ตามโปรมแกรมวิเคราะห์อาจมีการวิเคราะห์ที่ผิดพลาดบ้าง ดังนั้นผู้วิจัยควรทำการตรวจสอบผลอีกครั้ง เพื่อความถูกต้องของผลการวิเคราะห์

**กิตติกรรมประกาศ**

 บทความวิจัยในครั้งนี้สำเร็จได้ ผู้วิจัยขอขอบพระคุณ อาจารย์ในสาขาวิชาภาษาอังกฤษธุรกิจ ที่ได้ให้ความรู้คำแนะนำ ข้อเสนอแนะต่าง ๆตลอดจนแก้ไขข้อผิดพลาดของการทำวิจัย จนสามารถสำเร็จลุล่วงมาได้อย่างสมบูรณ์

References

Anthony, L. (2000). Implementing genre analysis in a foreign language classroom. TESOL Matters, Vol. 10:3, pp.18-18.

Chaniphon P. & Songsri S. (2017). A Study of Move Sequencing and Language Use of Review Article Abstracts in the Laboratory Animal Field. PASAA PARITAT JOURNAL. volume 32 (2017).

Editage Insights. (2017). The complete guide to writing a brilliant research paper. [web blog]. Retrieved from https://www.editage.com/insights/the-complete-guide-to-writing-a- brilliant-research-paper

Joe Ricker. (2019). How to Write a Scientific Abstract. [web blog]. Retrieved from https://study.com/academy/lesson/how-to-write-a-scientific-abstract.html

Nuangpolmak A. (2012). THE USE OF MULTILEVEL WRITING TASKS IN AN EFL

 CLASSROOM. PASAA Volume 44. July 2012.

Phasomyard W. & Jimarkon P. & Keyuravong S. (2013). WHEN AFFECTIVE FACTORS CHANGE:

 A CORPUS-BASED ANALYSIS OF STUDENTS’ REFLECTIONS IN ENGLISH E-PORTFOLIOS. PASAA Volume 46. July-December 2013.

Phaisarn Y. A Move Analysis of English Language Research Abstracts

 in the Field of Psychology. Valaya Alongkorn Rajabhat University.

Sirawit Apairach & Jutarat Vibulphol. (2015). Beliefs about Language Learning of Thai Upper Secondary School Students in Different Educational Contexts. PASAA Volume 50.

 July - December 2015.

Tya Vidhayasai & Sonthida Keyuravong & Thanis Bunsom. (2015). Investigating the Use of Google Translate in “Terms and Conditions” in an Airline’s Official Website: Errors and Implications. PASAA Volume 49. January - June 2015.

Swales, J. (1990). Genre Analysis. Cambridge: Cambridge University Press.